لیبی‌ده اولوسال آنلاشما حکومتی‌نین باشقان‌لیق شوراسی‌نین باشقانی فائز السراج، فرانسا پرزیدنتی امانوئل ماکرون‌دان، "باشکند ترابولوس‌دا چاتیشما‌لارین دایانماسی لازیم اولدوغو" ایستیقامتین‌دکی سؤزونو، "سالدیرقان" گوج‌لره سؤیلمه‌سینی ایسته‌دی.
تونیس پرزیدنتی الباجی قائد السیبسی‌نین دفن مراسیمینه قاتیلماق اوچون، تونیس‌ده یئرلشن سراج، بورادا فرانسا جمهورباشقانی ماکرون ایله بیر آرایا گلدی.
سراچ‌ین مطبوعات اوفی‌سین‌دن ائدیلن یازی‌لی آچیقلامایا اساساً، ماکرون ایله سراج لیبی‌دکی سون وضعیت، ترابوس‌داکی ساواش‌لار ایله نیظام‌سیز کؤچمن‌لر مسئله‌سینی موذاکیره ائدیب.
ماکرون گؤروشمه‌ده، باشکنده سالدیری ائدیلمه‌سی و وطنداش‌لارین حیاتی‌نین تهلوکه‌یه آتیلماسینا قارشی اولدوق‌لارینی خاطیرلادیب و موناقیشه‌لره سون وئریله‌رک سیاسی پروسه‌یه قایتاریلماسی لازیم اولدوغونو قئید ائدیب.
سراج ایسه اولوسال آنلاشما حکومتی‌نین اؤزونو ساوونما حقوقون‌دان ایستیفاده ائتدیگینه ایشاره ائده‌رک، ماکرون‌دان "چاتیشما‌لارین دایانماسی لازیم اولدوغو" ایستیقامتین‌دکی سؤزلرینی سالدیرینی باشلایان گوجلره (ژنرال خلیفه حفتر گوجلری) سؤیلمه‌سینی ایسته‌دی.
خلیفه حفتر، باشکند ترابلوسی اله کئچیرمک اوچون 4 آورلده سالدیری امری وئرمیش، بونون اوزرینه بین الخالق مشروعیته مالیک اولوسال آنلاشما حکومتی‌ بیرلیکلری ده "بورکان الغضب اوپراسیونونو" باشلامیشدی.
